**ОТЧЕТ**

за дейността на НЧ “Напредък 1920“ с. Царев брод

за 2023г.

Има един уникален културен феномен от световна величина, един само

наш си модел и това е българското Читалище. Съвременното читалище е

наследник на българската самодейност през периода на Възраждането. Целта му е била една – съхраняване на традиционните български ценности и добродетели. Там е създадено мястото на просвещение, което и до днес е

така. Българинът винаги се е стремил към знание, съзнавайки, че е наследник на братята Кирил и Методи, той винаги е търсел книгата като врата към света. И една от важните първи задачи на читалищата е била библиотечното дело и неговото обогатяване. Читалището е типично българска обществена институция, която изпълнява учебно-просветителски функции и самодейност.

То е сърцето на селото и местната общност, то е единственият създател на културен живот.

Народно читалище „Напредък 1920” с.Царев брод , общ.Шумен се отчита по изпълнението на задачите от основните насоки за развитие на читалищната дейност и културен календар за 2023 година.

Основни задачи:  
• Да опазва културно-историческото наследство и  
националните традиции

• Да спомага изграждането на ценностната система у  
децата и младежите  
• Да поддържа и обогатява материалната база  
• Да разработва и реализира инициативи /проекти/ за  
общностно и местно развитие, и финансиране на  
читалищната дейност  
• Да подържа активно сътрудничество между читалищата  
на територията на общината и страната

• Обогатяване на библиотечния фонд чрез закупуване на  
нова литература, участия в проекти и дарения.

Библиотеката към НЧ “Напредък 1920” с. Царев брод е една от най – големите в общината от селските читалища и разполага с книжен фонд , който е 16679 библиотечни единици.

Читателите през изминалия период са 133 от различни възрасти и образование. Набавена литература през 2023г. – 9 библиотечни единици, обща стойност 108,80 лв.- от собствени средства 4 библиотечни единици на стойност 61,55лв., и от дарение 5 на стойност 46,95лв. През 2023 година читалището кандидаства по проект „Българските библиотеки – съвременни центрове за четене и информираност” 2023 към Министерството на културата и беше одобрено. Проекта е на стойност 1207,84лв., но средствата бяха преведени през месец януари 2024г. Всяка година се прави абонамент към библиотеката, за който се стремим да бъде разнообразен и полезен на читателите, до колкото ни позволяват средствата, а те не са достатъчни.

Изявите организирани и проведени от читалището са различни, но преди всичко са свързани с традиционни празници и обичаи от бита на народа ни. Към читалището работят четири самодейни състава - , Клуб за народни хора „Луди млади” – начинаещи и напреднали с ръководител Галина Александрова, Лазарска група в която участват момичета от населеното място и Коледарска група. Танцов състав “Фолклорна жарава” – през изминалата година временно преустанови репетиции поради липса на ръководител. Много трудно се намират ръководители, които искат да работят с деца.

Репетициите на съставите са три пъти в седмицата от 18.00 часа.

Културните инициативи от местен характер, които бяха предвидени от читалищното настоятелство през 2023 година ,някои от тях не се осъществиха поради продължилите ремонтни дейности, като неизползваемата сцена.

Участие на самодейните състави в културните инициативи през 2023г. с общински, областен, национален и международен характер са:

1. Хоро край поморийския бряг – клубове за народни хора
2. Участие във фестивал Зелени слънца
3. Участие в честването на 150 години читалище кв.Дивдядово
4. Събор на народното творчество „Да запеем заедно” – гр. Смядово
5. Фолклорен фестивал „Шумла”
6. Национален фолклорен фестивал „Дъга над морето”
7. „На извора хоро се вие” - кв. Дивдядово
8. Благотворителен концерт „Щастливо бъдеще за Ивон”

Извърши се ремонт на читалищния салон и библиотеката – читалнята, но в останалите части на библиотеката това не се случи. Тавана на сцената на читалището е направен с дарения - училищното настоятелство и средствата събрани от кулинартите изложби – базари .

Настоятелството продължава ремонтните дейности със собствени средства и труда на самодейци и доброволци.

Културно-масовата работа през годината беше насочена предимно към празници, бележити дати, чествания и годишнини.Традиционният общоселски събор, който бяхме предвидили заедно с кметсвото тази година се състоя на 17.09.2023 година под наслов „Царев брод празнува и лудува” . В програмата взеха участие Ансамбъл за народни песни и танци Мадара гр. Шумен, читалищните състави от с. Драгоево,общ. Велики Преслав, Татарска певческа група от Сливо поле, Банадски състав от с. Бардарски геран, НЧ „Напредък 1920” с. Царев брод, НЧ „Асен Златаров1872” кв. Дивдядово и оркестър” Славяни” гр. Стара Загора. Имаше кулинарна изложба-базар , в която представихме различните националности живеещите в селото с типични за тях ястия .За доброто настроение на гостите свири оркестър Славяни. Тук е мястото да благодарим на всички спонсори и доброволци, без които празника нямаше да бъде толкова голям и пищен.

През месец ноември 2023г подехме инициатива и направихме кутии за дарение, които бяха поставени в търговските обекти - Щастливо бъдеще за Ивон, дете от селото, което се нуждаеше от средства за лечение. Заедно със СУ”Сава Доброплодни” гр. Шумен организирахме благотворителен концерт и базар в помощ на Ивон. На 9.12.2023г. се осъществиха тези инициативи и се събраха около 6000,00лв . Коледарската група също дари средствата, които се събраха от коледуването. Благодарим на всички ,които се включиха в това добро дело.

Всички инициативи в читалището се случват с активна взаимна работа с местното училище, детската градина, пенсионерски клуб, с помощта на самодейци , доброволци и членове на настоятелството , като пример за екипна работа.

С основно училище “Св. Св. Кирил и Методий” с.Царев брод също съвместната ни дейност е много добра. Много от изявите се провеждат с тяхно съдействие.

Читалището работи с всички институции намиращи се на територията на селото – кметство, пенсионерски клуб и с ръководствата на различните фирми.

Благодарение на кметството и община Шумен има осигурено гориво и репетициите на съставите се провеждат в топла зала – за което изказваме благодарности.

Читалището кандидатства по различни проекти през изминалата година и има един одобрен проект към Министерството на културата на стойност 1207,84лв.

През 2023г. сме получили 14497,00 лв. държавна субсидия от МК, за 1-на щатна бройка, която сума покрива основно трудовото възнаграждение и средствата за осигуровки от работодател на читалищния секретар за годината /основна работна заплата е минималната за страната.

За 58 дка. земеделска земя сме получили от ППК”Зора” с.Царев брод наем в размер на 46400,00 лв.(по 80,00лв./дка), които средства се изразходват за текуща издръжка (ел. енергия, телефонни разходи, командировки, канцеларски материали и др.), за ремонтни дейности, абонамент на вестници и списания, закупуване на литература, транспортни р-ди за изяви на съставите и др.

През 2020 година се извърши ремонт на салона, читалнята и се изкърпи външната част на читалището, а през 2021 година се изкърпи останалата външна част на читалището.

През 2024 очакваме от общ. Шумен да направят вътрешен санитарен възел/тоалетна/ в читалището.

Гордеем се с нашите самодейци и не пропускаме да популяризираме техните успехи на всякъде, а те пък разнасят славата на читалището и селото с магична сила.

Сигурно ще съм пропуснал някои неща, има какво да се направи още за по добрата дейност на читалището, но за това ще очакваме и вашите предложения и инициативи.

Читалищното настоятелство благодари на всички свои самодейци,доброволци и членове на читалището, които се включиха със своя труд в ремонта на читалището и отделят от свободното си време и вземат участие в създадените състави и техните изяви.

Благодари и на всички свои членове, които вземат участие в изявите на читалището, приготвянето на различни ястия и представят читалището навсякъде и печели награди.

Без да мислим, че сме направили всичко възможно и сме постигнали изключителни резултати, можем спокойно да кажем, че в обикновените делници и празници работихме за хората, и че за постигане на още по-добри резултати разчитаме на всички вас, членовете на читалищното настоятелство, самодейците и  
доброволци.

Председател:

/Стефан Живков/

**НАРОДНО ЧИТАЛИЩЕ “НАПРЕДЪК 1920” с.Царев брод**

9747 с. Царев брод, общ. Шумен, ул. “Хан Аспарух “ №1, тел. 05315/2110

**ГОДИШЕН ПЛАН**

**на НЧ “Напредък 1920” с. Царев брод за 2024 година**

**ЯНУАРИ**

1. Бабинден – пресъздаване на обичая
2. Изложба- базар на ръчно изработени бижута

**ФЕВРУАРИ**

1. Конкурс за най- добро домашно вино – за втора година

2. Апостола на свободата – витринен кът и беседа

3. Изработка на мартеници

4. Участие на КНХ „Луди млади„ в „Пролетно надиграване” гр. Варна

**МАРТ**

1. “Баба Марта “ – изложба мартеници
2. Ден на самодееца
3. “Трети март” –витринен кът
4. “За мама” – осмомартенска вечер

**АПРИЛ**

1. Международен ден на детската книга

2. Писани яйца – изработка и изложба

3. Лазаруване

4. Цветница – Кумичкане

**МАЙ**

1. Великденски концерт с Гергьовска люлка

2. 24 май - съвместно с ОУ „Св.св. Кирил и Методий” с. Царев брод

3. Участие на ТС „Фолклорна жарава” и КНХ „Луди млади” - Етнофестивал – Хитрино

**ЮНИ**

1. Ден на детето – куклен театър, рисунка на асфалт
2. Ботев – витринен кът
3. Изложба на гоблени
4. Хоро край поморийския бряг гр. Поморие - КНХ „Луди млади”
5. Участия на съставите във фолклорни събори

**ЮЛИ**

1. Занимания с децата от селото съвместно
2. Участия на съставите в събори и фестивали

**АВГУСТ**

1. Занимания с децата от селото
2. Участие на КНХ „Луди млади„ във „Фолклорна плетеница” Китен
3. Участия на съставите в фолклорни събори и фестивали

**СЕПТЕМВРИ**

1. Съединението на България – витринен кът
2. Участие на самодейци в празника на манастира с.Царев брод
3. Шумла
4. Участие на КНХ „Луди млади„ във Фестивал „Дъга над морето” Лозенец
5. Независимостта – беседа и витринен кът
6. Участие на КНХ „Луди млади„ в международен фестивал „Море от ритми” гр. Балчик

**ОКТОМВРИ**

1. Ден на пенсионера – съвместно с клуба на пенсионера

с.Царев брод

2. Откриване на творческия сезон

3. Ден на селото – „Царев брод Празнува и лудува”

4. Участие на КНХ „Луди млади„ във Фестивал на клубовете за народни хора „Автентични ритми” гр. Нови пазар

**НОЕМВРИ**

1. Народните будители
2. Ден на християнското семейство- среща с многодетни майки
3. Среща на клубове за народни хора

**ДЕКЕМВРИ**

1. Коледен концерт от самодейни състави към читалището
2. Коледуване
3. Новогодишна вечер

Участие на съставите в изяви на други читалища в областта

Репетиции на ТС „Фолклорна жарава” понеделник и четвъртък от 18.30ч.

Репетиции на клуб за народни хора „Луди млади” вторник от 18.30ч.- начинаещи и от 19.15ч напреднали

Календарния план за 2024 година търпи промени и допълнения.

Необходими средства за финансиране на изявите през 2024г. са:

1. Месец февруари – конкурс за най-добро домашно вино **– 300,00лв**
2. Участие на самодейните колективи във фестивали –„Хоро край поморийския бряг” гр. Поморие и „Море от ритми” – гр. Балчик **– 1200,00лв**

3.Ден на селото **- 1000,00лв**

**Инж. Стефан Живков**

*Председател на НЧ “ Напредък 1920”*

*С. Царев брод, общ. Шумен*